JUMAL KÕNELEB
Tere ja tere tulemast vaatama saatesarja "Jumal kõneleb".
Erilised tervitused meie kristlikust koolist.
Kas pole tore olla siin?
On tõesti! Tõeliselt tore olla siin, meie oma koolimajas.
Aasta on kenasti alanud ja õpilastel läheb hästi,
kuigi peale vaheaega on veidi veel väsimust.
On imeline teha tööd, millel on tähendus
ja varustada tulevasi põlvi Jumala Sõna ja Jumala tundmisega.
Miski ei ole sellest tähtsam.
Oleme teinud seda juba 20 aastat.
- Peagi juba 21 aastat. Jah, ligi 21 aastat.
Mõelda vaid.
See on tõesti olnud väga vägev ja tore seiklus.
Kui me alguses alustasime, andis Issand meile ühe kirjakoha.
Ühe ainsa juhtnööri, mis on olnud sellest peale sama.
See juhtnöör on 20 aasta jooksul püsinud samana.
Iga kord, kui me palvetame või kui meil on väljakutseid.
Igakord, kui otsime Issanda palet ja Tema tarkust,
saame alati sama nõuande. - Iga kord sama asi.
Üks ja sama juhtmõte kogu aeg, iga päev ja mitu korda päevas.
See on kirjas Johannese 15:12:
"Minu käsk on see: armastage üksteist,
nagu mina olen armastanud teid!"
See oli esimene saadud sõnum, kui seda kooli rajama hakkasime.
Kui Issand kutsus meid sellele tööle, palvetasime visiooni pärast,
mõeldes, mis on tähtsaim selles koolis ja üldse töös lastega?
See on armastus.
Armastus on kõige tähtsam.
Kui 2020 aasta algas,
siis me saime palves Janiga sõnumi selle aasta jaoks.
Me saime vägeva sõnumi.
Alanud on armastus-ärkamine.
Armastus-ärkamine on muidugi alati käimas olnud.
Sellest ajast, kui Jeesus tuli või õieti päris algusest peale.
Jumal on ju armastus ja Ta tahab pidevalt puudutada meid
ja täita meid oma armastusega,
aga meil on vaja ärgata armastusele.
Tahame julgelt kuulutada:
me usume, et see on armastus-ärkamise aastakümme
ja ka armastus-ärkamise aasta.
Tahame kuulutada seda oma ellu, laste ellu, nende peredele ja ka sulle.
Ja kogu maailmale, eriti just sellel ajastul.
Just praegu, kui on nii palju viha õhutamist
ja palju väljakutseid.
Ja abielulahutuste arv tõuseb.
Me kuulutame armastust. - Me hoiame sellest kinni.
Miks me seda teeme?
Sest Jumal on armastus.
Jumal on agape-armastus.
Jumala armastus saab nähtavaks Jeesuse kaudu.
Selle kaudu, mida Jeesus ristil tegi.
Jumala armastus on väljateenimatu armastus.
Ja see on tingimusteta armastus.
On tähtis meeles pidada,
mida Piibel ütleb 1. Johannese 4:16 -
Jumal on armastus.
Piibel ei ütle, et Jumal on armastav nagu Ta on armuline ja ustav,
aga Piibel ütleb otse, et Jumal on armastus.
See tähendab, et see armastus on Jumal.
See on Tema põhiolemus.
Ta on selline. See ongi Tema.
Kõige enam ja selgemini öeldes: Ta on armastus.
Pole ime, et Piibel ütleb: "Temas ei ole mingit pimedust."
Ei saagi olla, sest Ta on armastus.
1. Johannese 4:16:
"Ja me oleme tunnetanud ja uskunud armastust,
mis Jumalal on meie vastu."
Tema armastust võib tundma õppida.
Jumal on armastus.
Milline kergendus.
See aitab palju.
"...kes püsib armastuses, püsib Jumalas ja Jumal püsib temas."
See ongi tähtsaim asi meie koolis ja lasteaias.
Lapsed saavad kasvada õppides tundma seda,
et Jumal on armastus.
Mis iganes selles maailmas toimub ja mis iganes sinuga on toimunud,
Jumal on ikkagi armastus.
Kui see vundament tekib peas, südames ja kogemustes
nagu Johannes siin kirjutab:
"Me oleme tunnetanud ja uskunud armastust..."
Kui hakkame sellesse uskuma, hakkame seda ka tundma.
Kui me tunneme ja usume, on meil ka väga tugev vundament.
Kui sa veendunult tead, et Jumal on armastus,
ei suuda hingevaenlane sind enam petta.
Siis sa oled kaitstud.
Temast voolab lakkamatult, pidevalt ja kogu aeg,
alati ja igavesti, aegade algusest saadik
armastust kogu inimkonna üle. Pidevalt.
Igavene Jumal, Isa, kes on armastus -
Temast voolab jätkuvalt armastust.
Tema on sama eile, täna ja igavesti.
Ta ei ole muutunud.
Ta pole armastus täna ja viha homme.
- Tema on armastuse allikas.
1. Johannese 1:5: "Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust."
See on see sõnum, mida saame tänagi kuulutada.
- See on sama sõnum.
Sõnum, mida oleme Temalt kuulnud.
See on meie kristliku kooli ja lasteaia sõnum samuti.
Kuulutame seda koos:
"Jumal on valgus, ja temas ei ole mingit pimedust."
See on nii vägev.
On väga oluline meeles pidada, et Tema ei muutu.
Ta ei ole vahel hea ja vahel halb.
Ta on sama eile, täna ja igavesti. Tema valgus ei vaheldu pimedusega.
Temast ei voola vahel kurjust ja vahel headust.
Ta on pidevalt armastus. See on Tema olemus.
Ta on valgus ja headus.
See, mis Temast lähtub meie ellu, kui pöördume Tema poole
ja otsime Temalt abi, siis Ta toob meile häid asju.
- Ainult häid asju.
Jakoobuse 1:17:
"Iga hea and ja iga täiuslik kink tuleb ülalt, valguste Isalt..."
Valguste Isalt.
"kelle juures ei ole muutust ega varjutuste varju."
Kui see sõnum jõuab kohale, et Ta on armastus, valgus ega muutu,
siis see tekitab ka meie südames kindluse,
et ka minu südames ei pea toimuma pidevat vaheldumist.
Ma ei pea muretsema, kas kõik on ikka hästi,
kas Ta on minu poolt või kas olen hädas?
Kas ma olen ikka kaitstud?
Kui mõtled oma elu peale ja küsid, miks sinuga on juhtunud üht ja teist,
siis ma ei saa sellele nii täpselt vastata,
aga ma tean oma elu seisukohalt, et vaatamata toimunud asjadele
on Jumal alati hea.
Kui õppida seda mõistma,
õpib ka elus vahet tegema, mis on Jumalast ja mis mitte.
Jeesus ise ütles ka Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Ka siin on näha selge erinevus - Jumalas ei ole pimedust.
Nii tekibki julgus: "Mu elus võib minna veel hästi,
sest Jumal on minu poolel ja Ta on hea."
Aga Jumal on rääkinud meile, et see on armastus-ärkamise aasta.
Sa said selle sõnumi palves. - Jah.
Issand näitas mulle, et Ta armastus on nagu kosk.
See on nagu hiigellaine, mis lähtub Temast enesest.
See voolab pidevalt ning lakkamata
ja toob pidevalt kustumatut armastust me üle.
Ja igaüks meist saab selle armastuse vastu võtta.
Jumal ütles mulle midagi ka rootsi keeles.
Teadsite te muide, et Jumal räägib ka rootsi keelt?
"Forsen är free" ehk veevood on vabad.
Armastusekosk on vaba.
See vabanes Jeesuse kaudu
ja ei ole enam midagi takistavat minu ja Jumala vahel.
Patu, mis lahutas mind Jumalast, kandis Jeesus ristile.
Ta eemaldas eraldava takistuse.
Imeline oli see, et kui sa selle nägemuse said
ning Jumal rääkis sulle sellest kosest,
siis meie kodukandis vabastati ka üks kosk.
Meie kodu juures voolab üks jõgi,
mis lõpeb kosega meie maja läheduses.
See kosk oli 1520. aastast saadik tammidega suletud.
Seal on olnud vilja- ja saeveskeid ja isegi elektrienergia tootmine,
millest oli jäänud alles suur betoonist rajatis.
Aga just sel nädalal,
kui Joy nägi seda nägemust ja kuulis sõnu, et kosk on vaba,
lõhati selle kose eest see betoonist valatud takistus ära.
Looduskaitsjad soovisid, et kosk võiks taas vabalt voolata
ja looduslik keskond võiks taastuda, mis sobib meile väga hästi.
Aga see oli ligi 500 aastat tammiga tõkestatud
ja on nüüd jälle vaba.
Jumal tahab lasta sinugi elu kohale voolama
armastuse ammendamatud vood.
Kui sa ei ole seda varem kogenud, siis nüüd võid seda kogeda ja uskuda
ja õppida tundma Jumala armastust.
Mina vähemalt vajan seda.
Ka lapsed meie koolis vajavad seda.
Jeesus rääkis viimsete päevade ja aegade kohta,
et paljude armastus jahtub, kui ülekohus võtab maad.
Me näeme ühiskonnas, et ülekohus muudkui kasvab
ning see on väga oluline, et meil oleks ammendamatu allikas.
Jumala armastus, mis on välja valatud Püha Vaimu kaudu.
Kas sa tahad öelda, et siin koolis, argipäeva ajal,
pead sa ammutama jõudu sellest armastuse allikast?
Ma ei tee seda sunniviisil, vaid mul on võimalus seda teha.
- Teed sa seda ka päriselt?
Alati, kui see mulle meelde tuleb.
Ma olen õppinud hoidma oma vaimu ja südame avatuna.
- Avatuna Issandale Kristusele.
Ta tahab ju kogu aeg valada oma armastust välja,
aga me ei ole selleks alati ärkvel, vaid liigume oma lihalikel teedel.
Aga kui vaim püsib avatuna, siis Issand tahab meid ka täita.
- See on nii vägev,
kuidas ka prohvet Hesekiel räägib Issanda templist voolavast jõest.
Seda tasub lugeda Hesekieli raamatu 47 peatükist.
Ingel ilmub nägemuses Hesekieli palve ajal
ja näitab talle jõge Jumala templist.
See on Püha Vaimu jõgi.
Seda on nii vägev lugeda,
kuidas ingel viis Hesekieli templi uksele, öeldes:
"Ja vaata, vesi voolas templi läve alt välja ida poole,
sest templi esikülg oli ida pool;
ja vesi voolas alla templi parempoolse külgseina alt,
lõuna poolt altarit...
...ja vaata, vesi vulises parempoolsest külgseinast.
Kui mees läks välja ida suunas, siis oli tal mõõdunöör käes
ja ta mõõtis tuhat küünart ning laskis mind veest läbi minna:
vett oli pahkluudeni."
Edasi oli seda põlvedeni ja puusadeni
ning lõpuks oli jõgi nii sügav, et selles pidi juba ujuma.
Sellest ei saanud enam läbi minna, vaid selles pidi juba ujuma.
See, mis siin toimub, on imeline.
Templist voolav Jumala armastuse, rahu, headuse ja rõõmu
ehk Tema Püha Vaimu jõgi
puudutab meid, kui võtame selle vastu.
See jõgi voolab ju kogu aeg.
Mis siis sünnib?
"Ja kõik elavad hinged, kes liiguvad seal,
kuhu need jõed iganes tulevad,
virguvad ellu ja seal on väga palju kalu...
Sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
Kas pole imeline?
Tähtis selle juures on see, et see on Jumala jõgi.
Kui vaadata seda käsku, mille Issand meile andis,
siis see ei käi vaid meie kooli kohta.
Johannese 15:12 on Jeesuse käsk meile kõigile.
"Minu käsk on see: armastage üksteist,
nagu mina olen armastanud teid!"
Mõnikord võib tunduda, et ma ei suuda seda teha,
sest ma pole isegi armastust kogenud ega suuda seda käsku täita.
Ometi on see käsk: "Armastage üksteist!"
See ei ole mingi raske ike,
sest nagu 1. Johannese 4:16 ütleb: "Jumal on armastus
ja kes püsib armastuses, püsib Jumalas ja Jumal püsib temas."
Siin pole asi selles, et meie peame midagi sooritama.
Me võime hingata tema armastuses nagu vastsündinud lapsed Tema süles
ja me tohime püsida seal.
Kui püsid Jumala armastuses, võtad selle vastu ja usud sellesse,
siis sa saad lõõgastuda ja see voolab sinust edasi.
Armastuse jõgi voolab vabalt. Kosk on vaba betoonmürakatest.
Ka meie saame selle saate käigus ja sellest rääkides täidetud rõõmuga.
Ma lihtsalt ärkan märkama, et see ongi sedasi.
Ta on siin koos minuga
ja ma saan täituda Tema armastusega.
Ma võin kogu aeg ja pidevalt
võtta vastu seda imelist templist voolavat vett.
See tekitab koheselt mu sees elu.
"Ja jõe ääres, selle kaldal siin- ja sealpool
kasvab kõiksugu viljapuid;
nende lehed ei närtsi ja nende vili ei lõpe:
nad kannavad igas kuus uudsevilja,
sest vesi nende jaoks voolab pühamust;
nende vili on toiduks ja nende lehed terviseks.”
Mulle meenus sellega, et Piibel räägib vaimuviljadest.
Seal mainitakse armastust, aga ka muid: rõõmu ja rahu,
pikka meelt, lahkust, enesevalitsust.
Need kõik on armastuse viljad.
Püha Vaim on armastus, sest Jumal on armastus.
Kui laseme armastusel mõju avaldada, siis see toob kaasa rõõmu, rahu,
pikka meelt ja lahkust.
See ei ole raske.
Meil on pigem raske leppida sellega, et oleme armastatud
ja võime püsida selles armastuses.
Ma ei pea midagi sooritama, et olla aktsepteeritud,
vaid ma võin püsida selles armastuses,
sest ma olen armastatud.
Igaüks meist on võrdselt armas ja kallis Jumalale
vaid selle tõttu, et Tema on meid loonud.
Mitte sellepärast, mida sa teed või ei tee.
Sellepärast on selles tore puhata.
Selle pärast tahame ka kuulutada igaühe ellu armastus-ärkamist.
Jumala Püha Vaimu poolt väljavalatud armastust ka sinu ellu,
su sisemusse ja südamesse, et võiksid seda uskuda ja tunda
ja et see armastus eemaldaks kõik üleliigse.
See sulatab ära kõik eelarvamused, ebausu ja kõik mured.
Sa võid lihtsalt puhata selles.
Tulgu see armastus-ärkamine me kõikide ellu ja kogu maailma!
Jeesuse nimel, aamen.
Palvetame koos sinuga
Aitäh Taevaisa, et Sina oled armastus.
Aitäh Taevaisa, et Sinus ei ole mingit pimedust.
Pole midagi karta, sest Sina oled armastus.
Taevaisa, me kõik igatseme Su ligiolu.
Aitäh Taevaisa, et Sa valad oma armastuse me elude üle.
Sa valad armastust me peredesse ja kodudesse.
Kogudustesse ja kogu maale.
Tulgu armastus-ärkamine, mis muudab selle maa.
Sulata ära kalkus ja muuda südamed pehmeks.
Jeesuse nimel.
Aitäh Isa, et pole liiga hilja.
Aitäh Issand, et Sa ilmud ja vabastad, õnnistad ning tervendad.
Aitäh Isa, selle imelise sõnumi eest, mille Johannes on edastanud,
et Sina oled armastus.
Jumal on armastus.
Issand, me teeme praegu selle sammu
ja me astume just praegu armastuse sisse.
Me astume uue sammu ja asetame end sellesse armastusse.
Me asetume keset seda armastust ja jõge
ning teeme nagu Hesekiel pidi tegema.
Ta pidi astuma sellesse jõkke.
Sellest ei piisa, kui me ainult vaatame ja kuulame.
Me peame astuma sellesse.
Me peame minema ja sukelduma.
Me saame sukelduda
sellesse imelisse templist voolavasse Püha Vaimu jõkke
ja lihtsalt võtta sellest vastu iga ihurakuga.
Me võime lõõgastuda Sinu armastuses.
Võime õppida püsima Sinu armastuse pinnal.
Issand õpeta meid püsima Sinu armastuses.
Õpeta ja aita meid ja tuleta meile seda meelde, Issand,
et me võime püsida Sinu armastuses kogu aeg.
Aitäh, et see armastus mõjub meile nii lõõgastavalt.
See toob turvatunnet ja laseb rahuneda.
Sa oled ise öelnud, et täiuslik armastus
ehk Jumala armastus ajab ära kogu kartuse.
Me oleme nüüd armastusedušši all ja laseme armastusel pulbitseda.
Me harjutame end armastusega.
Laseme sel ennast muuta.
Aamen.
Kas pole imeline?
Ei tahaks lõpetadagi.
Tahame siinkohal tänada kõiki vaatajaid toetuse eest
ja palvesoovide saatmise eest.
On imetore saada palvesoove, mida saame peaaegu igapäevaselt.
See on puhas rõõm.
Nagu olen varemgi öelnud, siis me palvetame alati kõigi eest,
isegi, kui ei jõua alati vastata kõigile te kirjadele.
Aga teadke, et me palvetame te eest.
Oleme saanud ka mõned tänukirjad.
Üks inimene kirjutas,
et meie saateid vaadates saab lõõgastuda
ja ei teki tunnet, et tuleb midagi sooritada.
Kas pole imetore?
Sellest saatest õhkub usku, armastust
ja lähedast suhet Jeesusega.
Seda me soovime kõikidele:
usku, armastust ja lähedast suhet Jeesusega.
Minu raamatutega saab tutvuda meie kooli kodulehekülje kaudu,
mille aadressi näete ekraanil.
Sealt leiate raamatud, mis aitavad leida lähedase suhte Jeesusega.
Ja see kõik algab sellest, et Jumal on armastus.
Sealt saab tellida ka meie kooli infolehte,
milles on rohkem juttu meie koolist.
Võid tulla meie kooliga tutvuma - algklassides on veel vabu õppekohti.
Võta meiega ühendust.
Ole õnnistatud ja tea, et Jumal on armastus.
Aamen.
Selles pimedas maailmas on tore,
et Soomes on telekanal, mis levitab armastuse rõõmusõnumit.
Ka sina võid osaleda selles töös.
Helistades 900 1770 toetad TV7 tööd 10 euroga.
Toetades oledki osaline evangeeliumi levitamises.
Võid kasutada ka kontonumbreid, mida näed peatselt ekraanil.
Ole õnnistatud ja tea, et Jumal on alati koos sinuga.
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153